**Franco Chiesa**, nado en Tesino o 31 de agosto de 1921 e finado o 5 de xaneiro de 1998, foi un numismático suízo.

Traxectoria
-----------

### Primeiros anos e inicios como empresario

Nado en Tesino o 31 de agosto de 1921, a finais da década de 1930 marchou a Basilea, onde o seu pai traballaba como albanel. Alí dedicouse ao sector da metalurxia e creou a súa propia empresa en 1940. Logo da parada da segunda guerra mundial, o seu negocio en Pratteln, Basilea, converteuse nunha industria de referencia no ámbito da chatarra.

### Dedicación á numismática

Chiesa amosou unha inquedanza intelectual cara ás civilizacións clásicas dun xeito autodidacta, e comezou a ser asiduo en cursos e conferencias sobre arte antiga na Universidade de Basilea. O seu interese focalizábase na arqueoloxía e, sobre todo, na numismática, ámbito no que se converteu un esperto na moeda da Antiga Grecia e da Antiga Roma.

Na década de 1970 reduciu progresivamente a súa dedicación empresarial e trasladouse a Tesino, onde se dedicou ao comercio numismático, logo do establecemento da compañía *Numismática Aretusa.* Ao mesmo tempo, afondou no estudo e na divulgación do coñecemento numismático coa creación en 1972 de *Quaderni Ticinesi di Numismatica e Antichità Classiche*, xunto cun grupo de amigos encabezados polo profesor Ernesto Bernareggi.

En 1973 acadou o seu recoñecemento como numismático profesional no Congreso Internacional de Numismática celebrado ese ano en Washington e en Nova York.

En 1986 foi un dos promotores do *Circolo Numismatico Ticinese*, en Tesino, do que foi vicepresidente desde a súa fundación, e colaborou tamén na creación do Gabinete Numismático da Cidade de Locaro, e na adquisición por parte do Cantón de Tesino dunha importante colección de moedas da Casa da Moeda de Bellinzona, da que publicou en 1991 unha monografía que se converteu no seu texto de referencia.

Franco Chiesa faleceu o 5 de xaneiro de 1998 e ese mesmo ano a súa figura foi homenaxeada coa publicación dun volume colectivo, por parte do Círculo Numismático de Ticino, titulada *Contributi numismatici in ricordo di Franco Chiesa (1921-1998)*.

Recoñecementos
--------------

* (1993). Premio Otto Paul Wenger, da Asociación de Numismáticos Profesionais Suízos.

Publicacións
------------

Ademais de diversos artigos publicados en revistas numismáticas da súa época, Chiesa foi autor de varios traballos monográficos, dos que a seguir se escolman algún dos máis representativos:

* (1970). *Piccola guida per il collezionista di monete*. Ed. Numismatica Aretusa, Lugano.
* (1977). *Sintesi sulle monete e la monetazione nel tempo*. Ed. Numismatica Aretusa, Lugano.
* (1991). *La Zecca di Bellinzona*. Ed. Società Bancaria Ticinese, Bellinzona. ISBN 9788877130099

Notas
-----

1. 1 2 3 4 5 6  Staffieri, G. M. (1998). Páxina 22.
2. ↑  Véxase (1991) en "Bibliografía".
3. ↑  Circolo Numismatico Ticinese. *Contributi numismatici in ricordo di Franco Chiesa (1921-1998)*. Ed. Ennere, Milán. 1998.
4. ↑  "Otto Paul Wenger-Preis". *Numis Post* (*www.numis-online-ch*).
5. ↑  Staffieri, G. M. (1999). Páxinas 22-23.
6. ↑  "Chiesa, Franco". *WorldCat Identities*.

Véxase tamén
------------

### Bibliografía

* Staffieri, G. M. (1998). "Franco Chiesa (31.8.1921-5.1.1998) in memoriam". En *Gazzetta numismatica svizzera*. 48-49. Páxinas 22-23.

| * v
* c
* e
Laureados co Premio Otto Paul Wenger |
| --- |
| Do 1982 ao 2000 | 
* 1982: Edwin Tobler
* 1983: Erich B. Cahn
* 1984: Friedrich Wielandt
* 1985: Albert Meier
* 1986: Silvester Nauli
* 1987: Colin Martin
* 1988: Circulus Numismaticus Basiliensis
* 1989: Albert Beck
* 1990: Ulrich Klein
* 1992: Frank Sternberg
* 1993: Franco Chiesa
* 1994: Leo Mildenberg
* 1995: Herbert A. Cahn
* 1996: Alois Kopp
* 1997: Jean-Paul Divo
* 1998: Hans Voegtli
* 1999: Christian von Faber-Castell
* 2000: Ruedi Kunzmann

 |
| Dende 2001 | 
* 2001: Christian Winterstein
* 2002: Benedikt Zäch
* 2003: Jürg Conzett
* 2006: Kurt Wyprächtiger e Fundación Sturzenegger Schaffhausen
* 2008: Hortensia von Roten
* 2010: Kurt Rohrer (*Swissmint*)
* 2011: Instituto de Numismática e Historia Monetaria (Universidade e Viena)
* 2012: Ursula Kampmann
* 2014: Dieter Raab
* 2015: Lutz-J. Lübke e Adolar Wiedemann
* 2016: Jürg Richter
* 2018: Fritz Rudolf Künker
* 2019: Ruth Niedermann-Schneider (Numis-Post)

 |